Diari Oficial de la Generalitat Valenciana


Sumari del DOGV 8264, del 29-03-2018 (2018/3212)

Informació pública de l'aprovació definitiva de l'Ordenança fiscal reguladora de la taxa per estacionament de vehicles de tracció mecànica en la zona de Sant Esperit.
----------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3212


Organisme emissor
:   Ajuntament de Gilet

Tipus de document
:   Anunci

Informació pública de l'aprovació definitiva de l'Ordenança fiscal reguladora de la taxa per estacionament de vehicles de tracció mecànica en la zona de Sant Esperit. [2018/3212]  
Com que no s'han presentat reclamacions durant el termini d'exposició pública queda automàticament elevat a definitiu l'Acord del Ple de l'Ajuntament, de data 25 de gener de 2018, d'aprovació provisional de l'Ordenança fiscal reguladora de la taxa per estacionament de vehicles de tracció mecànica en la zona Sant Esperit, el text íntegre de la qual es fa públic en compliment de l'article 17.4 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març.  
  
«Reguladora de la taxa per estacionament de vehicles de tracció mecànica en la zona de Sant Esperit de Gilet  
  
Exposició de motius  
Al sud-est de la Serra Calderona, al costat de la conca del riu Palància, entre muntanyes i molt prop de la mar, a la vall de Toliu, es troba un xicotet paradís natural anomenat Sant Esperit, que compta amb una àrea recreativa molt tradicional, on, des de temps immemorial, acudeixen les famílies a disfrutar dels seus encants naturals.  
Considerat patrimoni natural de Gilet, resulta necessari l'establiment d'una taxa per estacionament de vehicles de tracció mecànica en la zona de Sant Esperit de Gilet la recaptació de la qual es destinarà al manteniment i preservació de l'àrea recreativa de Sant Esperit.  
  
  
Article 1. Fonament i naturalesa  
Fent ús de les facultats conferides per l'article 106 de la Llei 7/1985, de 2 d'abril, reguladora de les bases de règim local, i de conformitat amb el que disposen els articles 2.lb), 15 a 19 i apartats 1 i 3 u) de l'article 20 del Reial decret legislatiu 2/2004, de 5 de març, pel qual s??aprova el text refós de la Llei reguladora de les hisendes locals, aquest ajuntament té establida la taxa per estacionament de vehicles de tracció mecànica en la zona de Sant Esperit de Gilet, que es regirà per la present ordenança fiscal.  
  
Article 2. Fet imposable  
Constitueix el fet imposable de la taxa l'aprofitament especial del domini públic per part dels propietaris o conductors dels vehicles que es beneficien de l'ocupació de la zona determinada especialment en aquesta ordenança.  
  
Article 3. Subjecte passiu  
Són subjectes passius de la taxa, en concepte de contribuents, les persones físiques i jurídiques així com les entitats a què es refereix l'article 35.4 de la Llei 58/2003, de 17 de desembre, general tributària que utilitzen o aprofiten el domini públic, en l'aparcament de vehicles.  
  
  
Article 4. Responsables  
Respondran solidàriament de les obligacions tributàries del subjecte passiu les persones físiques i jurídiques a què es refereix l'article 42 de la Llei general tributària.  
Seran responsables subsidiàries les persones o entitats esmentades en l'article 43 de l'esmentada llei.  
  
Article 5. Exempcions i bonificacions  
En aquesta taxa i de conformitat amb l'article 9 de la Llei reguladora de les hisendes locals, no podran concedir-se altres beneficis fiscals que els expressament previstos en les normes amb rang de llei o els derivats de l'aplicació dels tractats internacionals.  
  
Article 6. Tarifes  
La tarifa a aplicar per la present exacció serà:  
a) Ciclomotors i motocicletes: 1,50 ?/dia  
b) Turismes: 2,50 ?/dia  
c) Caravanes i autocaravanes: 4,50 ?/dia  
d) Autobusos: 6,50 ?/dia  
Aquestes tarifes no seran aplicables durant la celebració de les Vetlades de Sant Esperit.  
  
Article 7. Meritació  
Es merita la taxa i hi ha l'obligació de contribuir des del moment en què s'autoritza la utilització o aprofitament especial del domini públic per estacionament del vehicle en la zona determinada.  
  
El pagament de la taxa s'efectuarà en el moment de l'aparcament.  
  
Article 8. Gestió  
Tot el que es refereix a la gestió d'aquesta taxa es realitzarà de conformitat amb el que preveu el Reial decret legislatiu 2/2004, de 5 de març, pel qual s??aprova el text refós de la Llei reguladora de les hisendes locals; en la Llei general tributària; en la Llei de drets i garanties del contribuent; Reglament general de recaptació; i en les altres normes reguladores de la matèria, així com en les disposicions dictades per al seu desplegament.  
Es determinen les següents particularitats i disposicions en la gestió d'aquesta taxa:  
1. L'Ajuntament instal·larà la corresponent senyalització en els llocs afectes aquesta taxa, limitada a la zona de Sant Esperit de Gilet.  
2. L'Ajuntament publicarà pels mitjans que estime convenients l'ampliació de les zones que puguen estar afectades per aquesta taxa, perquè se'n prenga coneixement.  
  
Article 9. Infraccions i sancions  
En tot el que es refereix a la qualificació d'infraccions tributàries, així com de les sancions que corresponguen a aquestes, en cada cas, caldrà ajustar-se al que disposa el títol IV, articles 178 i següents de la Llei general tributària.  
  
Disposició final  
La present ordenança fiscal estarà en vigor fins que no s'acorde la seua modificació o derogació expresses.»  
  
Cosa que es fa pública als efectes del que disposa l'article 17 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals.  
  
Gilet, 28 de març de 2018.- La secretària: María Sánchez Cózar.